ช่วงนี้ใกล้สิ้นปีแล้วหลายๆคนอาจกำลังมองหาหรือวางแผนที่จะพาคนรู้ใจไปทานอาหารค่ำสักมื้อ สำหรับฉลองในช่วงเทศกาลปีใหม่ จึงขอแนะนำร้านที่จะเปลี่ยนอาหารมื้อนี้เป็นมื้อที่จะสุดแสนวิเศษที่ “The Octave Rooftop Lounge & Bar” ตั้งอยู่บนชั้นที่ 45 ของโรงแรมมาริออท กรุงเทพ สุขุมวิท 57 

The Octave Rooftop Lounge & Bar ทำให้คุณสามารถดื่มดำไปกับอาหารอร่อยๆ รับลมเย็นๆบนดาดฟ้าถือว่าเป็นการผ่อนคลายที่สุขสุดๆ พร้อมกับบรรยากาศแบบ 360 องศา ที่ทำให้คุณเห็นวิวที่คุณไม่เคยเห็นมาก่อนไปทั่วทั้งกรุงเทพ ภายในร้านแบ่งออกเป็น 3 ชั้น ชั้น 45 จะเป็นชั้นที่เอาไว้สำหรับทานข้าว ส่วนชั้น 46-47 จะเป็นในส่วนของเครื่องดื่ม 

นอกจากบรรยากาศจะสุดยอดแล้ว อาหารก็สุดยอดไม่แพ้กันเพราะวัตถุดิบทุกอย่างล้วนคัดสรรมาในระดับ premium แต่วันนี้มีเวลาไม่มากนักจึงได้ลองเครื่องดื่มเพียงแค่ 2 ตัวเท่านั้นเอง  

มาเริ่มด้วย “Bloom over the roof” ราคา 390 บาท ที่เป็น Signature Cocktail ของทางร้าน ซึ่งทางร้านตั้งชื่อให้เหมาะสมกับการนั่งทางบน rooftop bar อีกด้วย  แก้วนี้น่าจะเป็นที่โดนใจของสาวๆ เพราะไม่แรงมากนัก ส่วนผสมภายในแก้วประกอบไปด้วย Vodka, Fresh Mint Leave, Elder Flower Syrup ทำให้รสชาติสดชื่นด้วยกลิ่นมินต์ หอมกลิ่นไซรัป Elder Flower ทำให้รสชาติโดยรวมกลมกลืนกันได้อย่างดี สมกับที่เป็น Signature ของทางร้าน 

“Sunset” ราคา 260 บาท สีเหลืองสดดูน่าทาน ส่วนผสมภายในแก้วประกอบไปด้วย Mango Juice, Sweet & Sour, Ginger Ale แก้วนี้จะได้รสชาติหวานหอมของ Mango Juice และได้รสชาติหวานอมเปรี้ยวของ Sweet & Sour ทานแล้วจะรู้สึกเปรี้ยวๆสดชื่นสุดๆ

